open-index/open-wikipedia-markdown huggingface dataset:
Mika Rättö

**Mika Rättö** (s. 5. huhtikuuta 1973 Pori) on suomalainen muusikko, näyttelijä, ohjaaja, kuvataiteilija ja kirjailija. Rättö on toiminut useissa yhtyeissä kuten Circle, Kuusumun Profeetta,  Ektroverde, Eleanoora Rosenholm ja Kansalainen sekä tehnyt yhteistyötä toisen porilaismuusikko Jussi Lehtisalon kanssa Rättö ja Lehtisalo -yhtyeessä ja kaksikko yhdessä Kauko Röyhkän kanssa Röyhkä ja Rättö ja Lehtisalo -kokoonpanossa.

## Ura
Porissa asuvaa Rättöä pidetään yhtenä kotikaupunkinsa keskeisimmistä kulttuurivaikuttajista. Hän on toiminut musiikin ohella myös muilla taiteen aloilla, muun muassa teatterissa ja kuvataiteen sekä kirjallisuuden parissa. Hänen kirjallinen esikoisteoksensa *Tihkuluodon kuiskaajat* (Teos) ilmestyi maaliskuussa 2009. Teatteri Moderni Kanuuna on esittänyt kuusi Rätön käsikirjoittamaa näytelmää. Hänen ohjaamansa elokuva *[[Samurai Rauni Reposaarelainen]]* tuli ensi-iltaan keväällä 2016.

Koulutukseltaan Mika Rättö on sähköasentaja, tämän koulutuksen hän hankki Satakunnan ammattikoulussa vuosina 1989–1992. Toisen koulutuksensa hän hankki Kankaanpään taidekoulussa vuosina 1993–1996.

## Teokset
* 
* 
* 
* 

## Lähteet
* 

### Viitteet

## Aiheesta muualla
* Illuusiotyöläinen – Mika Rätön henkilökuva Ylioppilaslehdessä 8/2004
* 
* Rättö kustannusosakeyhtiö Teoksen kotisivuilla 
* Arto Nybergin tekemä haastattelu Ylen Elävässä arkistossa
Won

**Won** tarkoittaa seuraavia:

* Korean won, Korean rahayksikkö vuosina 1902–1910
* Etelä-Korean won, Etelä-Korean rahayksikkö
* Pohjois-Korean won, Pohjois-Korean rahayksikkö
* World Opponent Network, WON, Sierra Entertainmentin pelipalvelu
* Hong Koo Won (1888–1970), korealainen lintutieteilijä
Pharaoh Overlord

**Pharaoh Overlord** on vuonna 2000 perustettu rockyhtye, jonka muodostavat muun muassa Circlessä vaikuttavat Jussi Lehtisalo, Janne Westerlund ja Tomi Leppänen. Lehtisalon mukaan se perustettiin, koska Circlen musiikista oli tullut liian vapaata ja viihteellistä. Pharaoh Overlord aloitti soittaen yhden kitarariffin junnaavaan toistoon perustuvaa instrumentaalimusiikkia. Myöhemmät studioalbumit ovat laajentaneet yhtyeen musiikillista kirjoa, esimerkiksi *[[Pharaoh Overlord 4|#4]]*-albumilla (2005) on heavy metal -vaikutteita ja laulua. *[[Siluurikaudella]]* (2010) puolestaan on avantgardistinen kokeilu.

## Diskografia
;Studioalbumit
* *[[Pharaoh Overlord 1|#1]]* (2001)
* *[[II (Pharaoh Overlordin albumi)|II]]* (2003)
* *[[Pharaoh Overlord 3|#3]]* (2005)
* *[[Pharaoh Overlord 4|#4]]* (2006)
* *[[Siluurikaudella]]* (2010)
* *[[Out of Darkness]]* (2011)
* *[[Lunar Jetman]]* (2012)
* *[[Black Tar Prophecies Vol 5 / Palmu|Palmu]]* (2012, split-LP Grailsin kanssa)
* *[[Circle (Pharaoh Overlordin albumi)|Circle]]* (2015)
* *[[Zero (Pharaoh Overlordin albumi)|Zero]]* (2018)
* *[[5 (Pharaoh Overlordin albumi)|5]]* (2019)
* *[[6 (Pharaoh Overlordin albumi)|6]]* (2020)
;Livealbumit
* *[[The Battle of the Axehammer]]* (2004) 
* *[[Live in Suomi Finland]]* (2007) 
* *[[Horn (albumi)|Horn]]* (2011)
* *[[Överhörn]]* (2014) 
* *[[6000 km/h (Pharaoh Overlordin albumi)|6000 km/h]]* (2014)
* *[[Chewing Gum Live]]* (2018)

## Lähteet
*Pharaoh Overlord Discogs.
Los Natas

**Los Natas** on argentiinalainen kolmihenkinen rockyhtye, joka on aiemmin toiminut nimellä Natas (ilman Los-etuliitettä).

Monet yhtyeen kappaleista ovat täysin instrumentaaleja. Niissä kappaleissa joissa lauletaan, käytetään kielenä yhtyeen äidinkieltä, espanjaa. Genremäärityksenä yhtyeelle sopinee parhaiten kategoria stoner rock.

## Jäsenet
*Walter Javier Broide, rummut
*Gonzalo "Crudo" Villagra, bassokitara
*Sergio "CH" Manuel Chotsourian, sähkökitara

## Diskografia
### Albumit
*Natas: Delmar (Mans Ruin Records USA, 1998)
*Natas: Ciudad De Brahman (Mans Ruin Records USA, 1999)
*Natas: Dragonauta (Icarus Records Argentiina, 2000)
*Los Natas: Corsario Negro (Small Stone Records USA, 2002)
*Los Natas: Toba Trance (Ektro Records Suomi, 2003)
*Los Natas: Toba Trance II (Ektro Records Suomi, 2004)

### Singlet
*Natas / Viaje: 10" Split Vinyl (Rec Orbital Records Espanja, 1999)
*Los Natas: Livin' La Weeda Loca (Vinyl Magic 3 Records Italia, 2000)
*Los Natas: El Gobernador (Cargo Records Saksa, 2001)
*Los Natas / Dozer: 7" Split Vinyl (Black Juju Records Ruotsi, 2002)
*Los Natas: Tormenta Mental Y Paranoico (Black Juju Records Ruotsi, 2003)
**sisältää cover-versiot Hawkwindin kappaleesta *Brainstorm* ja Black Sabbathin kappaleesta *Paranoid*.

### Kokoelmat
*Los Natas: Bee Jesus (CDx2: Oui Oui Records Argentiina, 2003. LPx2: Vinyl Magic Records Italia, 2004)
**Yhtyeen kaksi ensimmäistä levyä (Delmar ja Ciudad De Brahman) samassa paketissa.
*Los Natas: Toba Trance Volumen I/II (CDx2: Oui Oui Records Argentiina, 2004. LPx2: Nasoni Records Saksa, 2004)
**Ektro Recordsin aiemmin julkaisemat Toba Trance -levyt samassa paketissa.

## Aiheesta muualla
*Los Natas
DR-DOS

**DR-DOS** (**NovellDOS**, **OpenDOS**) on DOS-käyttöjärjestelmä, 
jolla on ollut useita kehittäjätahoja. Niitä ovat ainakin Digital Research, Novell, Caldera ja Lineo.

Novell osti DR-DOSia kehittäneen Digital Researchin vuonna 1991. Sitä alettiin kehittää vauhdikkaasti ja DR-DOS kilpaili Microsoftin MS-DOSin kanssa. Microsoft puolestaan vastasi tähän kampittamalla kilpailijaansa lisäämällä Windows 3.1:een koodia, joka antoi ylimääräisen virheilmoituksen, jos ikkunointia ajettiin kilpailijan DOS-käyttöjärjestelmällä. Kun keino paljastettiin *[[Dr. Dobb’s Journal|Dr. Dobbs]]* -lehdessä, koodi poistettiin Windowsin julkaisuversiosta.

Microsoftin käyttämä hinnoittelu DR-DOS:iin verrattuna oli myös osana monopolioikeudenkäyntiä.

Versio 7.0 julkaistiin nimellä Novell DOS 7.0. Novell myi käyttöjärjestelmän Caldera Systemsille 400 000 dollarilla kesällä 1996, jolloin käyttöjärjestelmällä oli enää vähän kaupallista arvoa. Caldera sai kuitenkin oikeuden nostaa syytteen Microsoftia vastaan epäreilusta kilpailusta, jonka sen tekikin käyttöjärjestelmän oikeudet saatuaan. Calderan uskotaan saaneen Microsoftilta vähintään 150 miljoonaa dollaria korvauksia vuonna 2000.

Caldera julkaisi DR-DOSin versiot 7.01 ja 7.02 avoimena lähdekoodina nimellä Caldera OpenDOS 7.01 ja Caldera DR-OpenDOS 7.02. Myöhemmin Caldera siirsi kehityksen tytäryhtiö Caldera Thin Clientsille, josta tuli Lineo. Lineo julkaisi version 7.03 sekä sulautetun Caldera DR DOS 7.04/7.05:n, joka sisälsi ainoastaan ytimen ja komentotulkin.

Avoimena julkaistua DR-DOS/OpenDOS 7.01:ta kehittää eteenpäin The DR-DOS/OpenDOS Enhancement Project.

Lineo puolestaan meni myyntiin ja osa sen entisestä johdosta perusti uuden yhtiön DeviceLogics ja osti DR-DOSin oikeudet. DeviceLogics julkaisi DR-DOS 8.0:n version 7.03 ytimellä. DeviceLogics jaettiin myöhemmin kahtia Devicelogicsiksi ja DRDOS Inc.:ksi. DRDOS Inc. julkaisi version 8.1. Sekä versio 8.0 ja 8.1 sisälsivät vapaan FreeDOS-projektin sekä Enhanced DR-DOS:in työkaluja sekä kernelin julkaisematta lähdekoodia ja rikkoivat siten GNU GPL -lisenssiä. Valitusten jälkeen DRDOS Inc. veti molemmat versiot jakelusta.

## Lähteet

## Aiheesta muualla
* The DR-DOS/OpenDOS Enhancement Project
Holismi

**Holismi** (, *holos*; ’kokonainen’) on filosofinen ja ontologinen käsite. Holismin arkimääritelmän mukaan kokonaisuus on enemmän kuin osiensa summa, mutta täsmällisemmin ilmaistuna holismilla tarkoitetaan, että jonkin kokonaisuuden ominaisuudet ovat enemmän kuin sen osien ominaisuuksien summa. Kokonaisuuteen sanotaan syntyvän emergenttejä ominaisuuksia, joita ei esiinny yhdessäkään sen osassa sinänsä. Holismin vastakohtana on reduktionismi.

Holismi voi ilmetä toisaalta ontologisessa muodossa eli kannanottoina olemassaolon kysymyksiin sekä toisaalta asioiden selittämisen ja ymmärrettäväksi tekemisen kysymysten yhteydessä (metodologinen holismi, semanttinen holismi). 
## Holismi tieteenkritiikkinä
Holismi kritisoi läntisen tieteen perinteistä näkemystä, jonka mukaan tutkimusongelma on jaettava osiin ja selvitettävä ongelmaa osa kerrallaan. Osissa ei ilmene kokonaisuuden emergenttejä piirteitä, eikä kokonaisuutta voi ymmärtää pelkästään osista lähtemällä. Esimerkkejä:
* yksittäisellä kulta-atomilla ei ole muotoa, väriä eikä ulottuvaisuutta, mutta kultahipulla on nuo ominaisuudet
* (biologisessa) molekyylissa ei ole yhtään elämää, mutta osana solua se on osa elämää
* neuronissa ei ole tietoisuutta, mutta osana aivoja neuroni on osa tietoisuutta
* auton ohjauspyörällä ei voi ajaa tai kuljettaa ihmisiä, mutta osana autoa ohjauspyörä on osa kuljetuskykyistä yksikköä, autoa.
## Holismi, systeemit ja kompleksisuus
Edellä mainitun tyyppinen ajattelu johtaa kokonaisuuden tutkimiseen kokonaisuutena, tarkemmin sanottuna kompleksisuuden hallintaan. Holismin mukaiset peruskysymykset tutkimuksessa kuuluvat seuraavasti:
* mistä osista kokonaisuus muodostuu?
* mitkä ovat osien vuorovaikutukset toisiinsa, minkälaisen verkon osat muodostavat?
* mitä emergenttejä ominaisuuksia kokonaisuuteen syntyy osien vuorovaikutuksen seurauksena?
Holismin kannalta kolmas kysymys on oleellisin ja myös vaikein.

Koska kokonaisuutta systeeminä ei voi ymmärtää tutkimatta sen ympäristöä, on mainituissa kysymyksissä otettava huomioon myös kokonaisuuden (systeemin) ympäristö. Viimeistään tässä tullaan kompleksisuuden hallintaan jopa yksinkertaisissakin ongelmissa. 

Jo Aristoteles esitti ''Metafysiikka''-teoksessa ajatuksen, että kokonaisuus on enemmän kuin osiensa summa. Termi holismi esiintyi kuitenkin ensimmäisen kerran vasta Jan Smutsin kirjassa *Holism and Evolution* vuonna 1926. Kvanttifyysikoista muun muassa David Bohm kannatti holismia.

Aiheesta seuraavana tieteen paradigmana on kirjoittanut mm. amerikkalainen filosofi ja fyysikko Heinz R. Pagels.
## Lähteet
* 
* 
* 
### Viitteet

## Aiheesta muualla

* Holismin määritelmiä Googlessa.
Reduktionismi

**Reduktionismi** on filosofinen oppi, jonka mukaan tietty kokonaisuus on palautettavissa eli redusoitavissa osiinsa. 

## Reduktionismin eri muodot
**Ontologisen reduktionismin** mukaan ylemmän tason kokonaisuus ei todellisuudessa ole muuta kuin alemman tason kokonaisuuden ilmiöitä. Voidaan ajatella myös, että kokonaisuus ei ole enempää kuin osiensa summa ja emergenteiltä vaikuttavat ilmiöt ovat tosiasiassa sen osien ominaisuuksia. 

**Teoreettisessa reduktiossa** jonkin teorian lainalaisuuksien osoitetaan olevan toisen teorian lainalaisuuksien ilmenemismuotoja. 

**Loogisessa reduktiossa** jotakin ilmiökenttää kuvaavat väitteet palautetaan jotakin toista ilmiökenttää koskeviin väitteisiin. 

**Kausaalisessa reduktiossa** jonkin entiteetin kausaalisten vaikutusten osoitetaan olevan selitettävissä jonkin toisen entiteetin kausaalisilla vaikutuksilla. 

**Epistemologisessa** eli tieto-opillisessa reduktiossa ajatellaan, että ylemmän tason kokonaisuudesta saadaan tietoa analysoimalla se alemman tason kokonaisuuden avulla. Reduktionismi on holismin vastakohta. 

Ernest Nagelin mukaan ylemmän tason teoria redusoituu alemman tason teoriaan, mikäli ylemmän tason teorian väitteet voidaan johtaa alemman tason teorian väitteistä deduktiivisesti ns. siltalakien avulla.

Reduktionistinen materialisti katsoo, että kaikkeus on täysin palautettavissa atomeihin ja muihin pienempiin hiukkasiin, eikä ilmiöiden taustalla ole viime kädessä mitään muuta.

## Katso myös

* Antireduktionismi
* Eliminativismi
* Ontologia
* Reduktio

## Lähteet

## Kirjallisuutta
*  
* 

## Aiheesta muualla

* Pyysiäinen, Ilkka: Reduktio kielletty! Sortumisvaara!: Uskontotieteen perinteet ja ”reduktionismi” . *Tieteessä tapahtuu* 5/2001
Sulkeistaminen

**Sulkeistaminen** on fenomenologiassa käytetty käsite arvostelusta pidättymiselle. Sanan taustalla on antiikin kreikkalaisen filosofian termi **epokhe** (, *epokhē*, käännekohta).

## Antiikin filosofiassa

Antiikin filosofiassa *epokhē* tarkoitti teoreettista hetkeä, jolloin kaikki uskomukset todellisuuden olemassaolosta ja todellisuuden tapahtumista ovat pysähtyneet. Tällöin yksilön oma tietoisuus on suoran kritiikin kohteena, niin että kun uskomukset palautuvat, niillä on tukevampi pohja.

Käsitteen kehitti Aristoteles. Se oli merkittävässä roolissa antiikin skeptikoiden ajattelussa. Pyrrhon katsoi, että emme tiedä mitään. Hänen mukaansa suositeltu asenne oli *epokhe*, kaikista arvostelmista pidättäytyminen. Tämä ei kuitenkaan tarkoittanut sitä, ettei olisi ollut mahdollista tehdä mitään valintoja, eikä siten toimetonta elämää. Pyrrhonilaisten skeptikoiden mukaan ihmisten tuli elää tapojen, lakien ja perinteiden mukaan. Skeptikoiden näkökanta ei myöskään tarkoittanut dogmaattista näkemystä siitä, etteä emme voi koskaan tietää mitään, koska tämä olisi kumonnut myös itsensä.

*Epokhe* oli käytössä myös myöhemmässä skeptisismissä, kuten René Descartesin metodologisessa epäilyssä.

## Fenomenologiassa

*Fenomenologinen epokhe* eli *sulkeistaminen* on fenomenologiassa käytetty termi, joka tarkoittaa tietyn osa-alueen rajaamista tutkimuksen ulkopuolelle. Nimi sulkeistaminen tulee vertauskuvana yksinkertaisesti sulkeismerkkeihin asettamisesta.

Fenomenologia tutkii noemaa ja havaintokokemusta, eikä ole niinkään kiinnostunut havainnon materialistisesta kohteesta ja sen olemassaolosta. Se ei kiistä tai vahvista sitä, vaan se sulkeistaa havainnon ihmisen ulkopuolisen osion, koska sitä ei kiinnosta se.

Edmund Husserl otti antiikin filosofian termin *fenomenologia* käyttöön teoksessaan *Méditations cartésiennes* (1931). Tavoitteena oli todellisuuden ”kadottaminen sen uudelleen löytämiseksi” *epokhen* avulla, eli sulkeistamalla olemassaolon ja todellisuuden luonteeseen liittyvät kysymykset. Näin voidaan keskittyä niihin tekoihin, joiden avulla taustoitamme maailmassa olemistamme, toisin sanoen tekoihin, joilla olemme tietoisia itsestämme..

## Lähteet
* 
### Viitteet
Luettelo ratkaisemattomista matemaattisista ongelmista

Tämä on **luettelo tärkeimmistä ratkaisemattomista matemaattisista ongelmista**.

## Ratkaisemattomia ongelmia

### [[Clay-instituutti|Clay-instituutin]] seitsemän ratkaisematonta ongelmaa

#P=NP
#Hodgen konjektuuri
#Poincarén konjektuuri; ratkaistu, Grigori Perelman todisti oikeaksi vuonna 2002.
#Riemannin hypoteesi
#Yangin–Millsin olemassaolo
#Navierin–Stokesin yhtälöt
#Birchin ja Swinnerton-Dyerin konjektuuri

Clay-instituutti on luvannut minkä tahansa edellä mainitun ongelman ratkaisijalle miljoona Yhdysvaltain dollaria. Instituutti ilmoitti lehdistötiedotteessaan 18. maaliskuuta 2010 palkitsevansa venäläisen matemaatikko Grigori Perelmanin Poincarén konjektuurin todistamisesta.

### Muita ratkaisemattomia ongelmia

* abc-konjektuuri (japanilainen matemaatikko Shinichi Mochizuki sanoi elokuussa 2012 ratkaisseensa tämän.)
* Bealin konjektuuri
* Collatzin konjektuuri
* Gilbreathin konjektuuri
* Goldbachin konjektuuri
* Erdősin-Gyárfásin konjektuuri
* Erdősin-Straussin konjektuuri
* Hadamardin konjektuuri
* Hilbertin 16. ongelma
* Keplerin konjektuuri
* Legendren konjektuuri
* Schanuelin konjektuuri
* Onko säännöllisiä alkulukuja äärettömän monta?
* Onko palindromialkulukuja äärettömän monta?
* Onko Cullenin alkulukuja äärettömän monta?
* Onko Fermat'n alkulukuja äärettömän monta?
* Onko Giugan lukuja äärettömän monta?
* Onko Mersennen alkulukuja äärettömän monta?
* Onko alkulukupareja äärettömän monta?
* Onko Fibonaccin lukujonossa ääretön määrä alkulukuja?
* Onko olemassa yhtään paritonta täydellistä lukua?
* Onko olemassa yhtään paritonta outoa lukua?
* Onko olemassa yhtään alkulukua *p*, että Cullenin luku *C**p* olisi alkuluku?
* Onko 78 557 pienin Sierpinskin luku?
* Onko Catalanin vakio rationaali- vai irrationaaliluku?
* Onko Eulerin vakio rationaali- vai irrationaaliluku?
* Ovatko kaikki Giugan luvut parillisia?

## Viimeisimpiä ratkaistuja kuuluisia ongelmia

* Neliväriongelma (1977)
* De Brangesin lause (1985)
* Fermat'n suuri lause (1995)
* Taniyaman–Shimuran lause (1998)
* Hunajakenno-otaksuma (1999)
* Poincarén hypoteesi (2006)

## Katso myös
* Konjektuuri

## Lähteet

## Aiheesta muualla
PC-DOS

**PC-DOS** (myös **IBM DOS**) on IBM:n Microsoftilta lisensoima käyttöjärjestelmä sen IBM PC -koneelle.

IBM oli yrittänyt lisensoida CP/M-käyttöjärjestelmän mutta yritys kariutui. Seurauksena IBM lisensoi käyttöjärjestelmän Microsoftilta.

Microsoft hankki oikeudet QDOS-käyttöjärjestelmään, jonka nimi muuttui 86-DOS:ksi. QDOS:in kehittäjä Tim Paterson siirtyi Microsoftille viimeistelemään käyttöjärjestelmän IBM:n vaatimusten mukaan, joka toi siihen CP/M:ää muistuttavia piirteitä. 86-DOS muutti myöhemmin nimeä MS-DOS:ksi, joka IBM:n lisenssillä myytynä oli nimeltään PC-DOS.

Microsoft ja IBM jakoivat versioon 5 asti saman koodipohjan ja PC-DOS on lähes samanlainen kuin MS-DOS, mutta eroaa joidenkin mukana toimitettujen apuohjelmien osalta. 
Versiosta 6.1 eteenpäin PC-DOS oli IBM:n oma erillinen tuote.

## Katso myös
* DOS

## Lähteet
Salva veritate

**Salva veritate** (lat. *totuus säilyen*) on logiikan filosofinen termi, joka tarkoittaa kahden loogisen lausekkeen totuusarvojen samankaltaisuutta. Se tarkoittaa usein myös totuusarvon muuttumattomuutta, jos lauseeseen tehdään muutoksia. Jos esimerkiksi propositiot a ja b voidaan korvata toisillaan totuuden säilyessä, on kyseessä substituutio *salva veritate*.

Esimerkiksi pitkään uskottiin, että lauseen totuusarvo ei muutu, jos lauseen eteen lisätään "on totta, että". Lause "sataa" voidaan laajentaa lauseeksi "on totta, että sataa" *salva veritate*. Georg Henrik von Wright on todistanut, että kyseinen väite ei tosiasiassa pidä paikkaansa, koska lauseen totuusarvo *voi* muuttua, jos sen eteen lisätään kyseinen toteamus, nimittäin mikäli lause on mieletön. Sinänsä lause "matkalaukku on moraalisempi kuin koripallo" on logiikan kannalta mieletön, mutta "on totta, että matkalaukku on moraalisempi kuin koripallo" sitä vastoin on epätosi lause.

## Lähteet
Totuusarvo

**Totuusarvo** on kaksiarvoisessa logiikassa formaalikielen lauseen ominaisuus, joko "tosi" tai "epätosi"; totuusarvoja merkitään usein myös "t" ja "e" tai "1" ja "0". Moniarvologiikoissa totuusarvoja voi olla kolme tai useampia. Tietojenkäsittelytieteessä ja ohjelmoinnissa totuusarvoja kutsutaan usein boolean-arvoksi tai -operaatioksi. 

Logiikassa on tutkittu myös kieliä, yleensä kaksiarvoisia, joiden joiltakin lauseilta puuttuu totuusarvo. Tämä ilmiö on ollut kiinnostuksen kohteena erityisesti filosofisessa logiikassa. Ehkä ääritapauksena voidaan mainita loogiset empiristit, joista useat sovelsivat formaalia logiikkaa siten, että totuusarvottomien lauseiden nähtiin edustavan niitä mielettömiä, epätieteellisiä metafysiikan väitteitä, joita he eivät voineet hyväksyä (verifikationistinen merkitysteoria). Toisaalta esimerkiksi Michael Dummett on kielifilosofian, metafysiikan ja filosofisen logiikan alaan kuuluvissa tutkimuksissaan samastanut totuusarvottomat lauseet mielekkäisiin, mutta todentamismahdollisuuksiemme ulkopuolelle jääviin väittämiin, joista esimerkkinä keskellä kaukaista aavikkoa väitetty "tähän ei koskaan rakenneta kaupunkia". Vastaavanlaisia filosofisia näkemyksiä on esitetty esimerkiksi etiikan väittämien luonteesta.

## Katso myös

* Salva veritate
* Totuusehto

## Aiheesta muualla

*
Nousuvarjo

**Nousuvarjo**, toiselta nimeltään **vetovarjo**, on pyöreä laskuvarjoa muistuttava varjo, jota hinataan esimerkiksi autolla, moottoriveneellä, vesiskootterilla tai moottorikelkalla. Hinausköysi pidetään koko lennon ajan kiinni hinaavassa ajoneuvossa ja näin lentäjältä ei edellytetä koulutusta tai ilmailulupakirjaa. Suomessa käytetään yleensä 100–200 metrin köysiä. Lentokorkeus riippuu hinausköyden pituudesta ollen 65–140 metriä. Nousuvarjolla lennetään ympäri vuoden ja sääolosuhteet tulevat melko harvoin esteeksi. 

Ilmailuviranomaiset eivät määrittele nousuvarjoa  ilma-alukseksi tai muuksi ilmaan tarkoitetuksi laitteeksi, eikä nousuvarjon käyttäjiltä näin ollen vaadita viranomaisten järjestämää koulutusta eikä lupakirjoja. Suomessa suurin osa nousuvarjoa lennättävistä henkilöistä on kuitenkin saanut Suomen Nousuvarjo- ja Leijaliitto ry.:n antaman koulutuksen. 

Suomen Nousuvarjo- ja Leijaliitto ry. on riippumaton lajin harrastajien muodostama järjestö, joka kehittää koulutusjärjestelmiä ja pyrkii parantamaan lajin turvallisuutta. Koulutus lisää turvallisuutta ja on suositeltavaa, että ilman koulutusta ei nousuvarjoa lennätettäisi. 
Koulutusjärjestelmä on monitasoinen lennättäjäharjoittelijasta kouluttajaan ja ansiolennättäjään. 

Suomen Nousuvarjo- ja Leijaliitto ry. myös ylläpitää ja kehittää kilpailutoimintaa, johon harjoittelu sekä osallistuminen on nousuvarjoilun harrastetoimintaa. Lentopaikkoja ovat järvet, pellot ja lentokentät. Suomen Nousuvarjo- ja Leijaliitto ry on Suomen Ilmailuliiton jäsenjärjestö.

## Aiheesta muualla

* Suomen Nousuvarjo- ja Leijaliitto ry.
* Velos Oy|Vetovarjo 
* Nousuvarjon koulutusjärjestelmä
P=NP

**P=NP?** on laskennan vaativuusteorian kuuluisimpia ratkaisemattomia ongelmia. Ongelmassa yritetään ratkaista vaativuusluokkien P ja NP suhdetta. P=NP -ongelma voidaan ilmaista epämuodollisesti seuraavasti: *”Jos jonkin ongelman ratkaisu voidaan tarkastaa tehokkaasti, niin voidaanko ongelma myös ratkaista tehokkaasti?”*. P=NP -ongelma on yksi Clay-instituutin seitsemästä Millennium-ongelmasta, joiden ratkaisijoille on luvassa miljoona dollaria.

Luokkaan P (*polynomial*) kuuluvat kaikki ongelmat, jotka tiedetään voitavan ratkaista "tehokkaasti" eli polynomisessa ajassa. Toisin sanoen ratkaisuun kuuluva aika voidaan ilmaista polynomina ongelman koon suhteen. Luokkaan NP (*non-deterministic polynomial*) taas kuuluvat ongelmat, joiden ratkaisun oikeellisuus voidaan tarkastaa tehokkaasti. Määritelmän perusteella P ⊆ NP, eli kaikki P-ongelmat ovat myös NP-ongelmia. Jos P=NP on totta, niin se tarkoittaisi sitä, että myös kaikki NP-ongelmat olisivat P-ongelmia, eli P- ja NP-ongelmat olisivat täsmälleen samat. Kyselyissä suurin osa asiantuntijoista uskoo, että P ei ole yhtä kuin NP, eli P\neqNP. 

## Esimerkki
Esimerkki NP-ongelmasta on sudokun ratkaistavuusongelma: löytyykö annettuun sudokuruudukkoon sudokun sääntöjen mukainen ratkaisu? Minkä tahansa ehdotetun ratkaisun oikeellisuus voidaan tarkastaa nopeasti eli polynomisessa ajassa. Jos kuitenkin tarkastellaan sudokuruudukkoa, joka voi olla kuinka iso tahansa, ratkaisun löytämisaika kasvaa eksponentiaalisesti eli paljon nopeammin kuin ratkaisun tarkistamiseen kuuluva polynominen aika. Siispä sudoku on nopeasti tarkistettavissa, mutta ei nopeasti ratkaistavissa. Jos P=NP pitää paikkansa, olisi sudokun ratkaisemiseen olemassa algoritmi, jossa ongelman koko vaikuttaisi ratkaisuaikaan paljon nykyisin tunnettuja menetelmiä vähemmän.

## NP-täydellisyys

NP-täydelliseksi kutsutaan sellaista NP-luokan ongelmaa, jolle polynomisessa ajassa toimivan ratkaisun löytyminen merkitsisi sitä, että kaikkiin luokan NP-ongelmiin löytyisi polynomisessa ajassa toimiva ratkaisu. Siispä yhden NP-täydellisen ongelman ratkaiseminen polynomisessa ajassa tarkoittaisi suoraan, että P=NP pitää paikkansa. NP-täydellisiin ongelmiin kuuluu mm. kauppamatkustajan ongelma ja lukuisia muita tärkeitä ongelmia. Nykyisin kaikki tunnetut NP-täydellisten ongelmien ratkaisualgoritmit ovat ylipolynomisia, eli niiden vaativuus kasvaa erittäin nopeasti ongelman suuruusluokan kasvaessa. 

## Populaarikulttuuri
Vuoden 2012 elokuva Travelling Salesman on tarina neljästä matemaatikosta, jotka Yhdysvaltain hallitus palkkasi ratkaisemaan P vs NP -ongelman.

Simpsonien seitsemännen kauden kuudennessa jaksossa nimeltä "Treehouse of Horror VI" yhtälö P=NP nähdään pian sen jälkeen, kun Homer vahingossa kompastui "kolmannelle ulottuvuudelle".

Holmes NYC-sarjan toisen kauden toisen jakson "Solve for X" juoni pyörii Sherlockin ja Watsonin ympärillä, jotka tutkivat matemaatikoiden murhia, jotka yrittivät ratkaista P vs NP -ongelman.

Martin G. Ljungqvistin romaanissa Rubinkretsen juoni pyörii matemaatikoiden ja P vs NP -ongelman ympärillä.

## Lähteet
* HP boffin claims million-dollar maths prize
### Viitteet

## Kirjallisuutta
*
Hajauttaminen

**Hajauttaminen** on sijoittamiseen ja säästämiseen liittyvä termi. Sijoituksia voidaan hajauttaa maantieteellisesti (eri maihin ja maanosiin), eri toimialojen yrityksiin ja eri sijoitusinstrumentteihin sekä ajallisesti (ajoitetaan sijoitusten hankinnat/myynnit pidemmälle aikavälille). Hajautuksella haetaan pienempää riskiä yksittäisen sijoituskohteen huonon menestyksen varalta.

**Toimintojen hajauttamisella** voidaan viitata hallinnon, tukipalvelujen tai esimerkiksi valtion virastojen jakamiseen pienempiin osiin ja/tai niiden hajasijoittamiseen eri alueille. Tavoitteena voi olla esimerkiksi yhteen sijaintipaikkaan tai suureen kokoon liittyvien riskien pienentäminen ja työpaikkojen luominen. Negatiivisina vaikutuksina se voi muun muassa lisätä kustannuksia tai vähentää tehokkuutta, muun muassa välimatkojen kasvaessa.

**Päätösvallan hajauttamisella tai jakamisella** viitataan tilanteeseen, jossa keskitettyä hallinnollista päätöksentekoa jaetaan pienempiin osiin, tai tilanteeseen jossa organisaatiossa annetaan mahdollisuus päättää useammista asioista joko itse tai alueellisesti. Positiiviset vaikutukset voivat syntyä muun muassa byrokratian vähenemisestä, paikallisen tilanteen paremmasta tuntemisesta ja reaktionopeudesta. Negatiivisia puolia ovat esimerkiksi "omaan pussiin pelaaminen" ja mahdollinen tasaveroisten ja ristiriitaisten  osapuolien synnyttämä valtataistelu päätöksenteon ympärillä. 

**Tietoteknisellä hajauttamisella** tarkoitaan tietojenkäsittelyprosessien jakamista useammalle tietokoneelle. Tällä voidaan tavoitella muun muassa parempaa virheensietokykyä tai helpompaa konetehon lisäämistä (lisätään ryhmään uusi tietokone sen sijaan että päivitettäisiin vanhaa tietokonetta tehokkaammaksi).

## Katso myös
* Jaettu johtaminen
* Desentralisaatio
* Delegointi
Rahoitusväline

**Rahoitusväline** on väline, jota liikkeenlaskija käyttää varojen hankkimiseen. Käytännössä se on mikä tahansa sopimus, joka muodostaa yhdelle taholle saatavan ja toiselle vastattavan. Rahoitusvälineitä tehdään ja niillä käydään kauppaa rahoitusmarkkinoilla.

Rahoitusvälineestä käytetään myös termiä *rahoitusinstrumentti*. Sijoittajan näkökulmasta rahoitusväline on sijoituskohde.

Yrityksen rahoittamisen rahoitusinstrumentit jaetaan tavallisesti kolmeen: omaan pääomaan, vieraaseen pääomaan ja välirahoitusinstumentteihin. Oman pääoman ehtoisista instrumenteista tavallisin on osake, vieraan pääoman ehtoisista taas laina. Muita rahoitusinstrumentteja ovat esimerkiksi optiot, warrantit ja debentuurit.

Jälkimarkkinakelpoisilla rahoitusinstrumenteilla voidaan käydä kauppaa pörssissä.

EU:n MiFID -direktiivikokonaisuus on säädellyt rahoitusvälineiden markkinoita vuodesta 2018 alkaen.

## Lähteet

## Aiheesta muualla
*
*
Pörssi

**Pörssi** on säännelty ja organisoitu julkinen kauppapaikka, jossa kauppaa käydään erityisesti osakkeilla, raaka-aineilla, valuutoilla, futuureilla ja optioilla.

## Historia

Ensimmäinen pörssi maailmassa oli Amsterdamin pörssi, jossa kaupankäynti alkoi vuonna 1602. Vuoden 1688 mainion vallankumouksen myötä hollantilaiset vaikutteet ja innovaatiot siirtyivät Britanniaan ja samana vuonna alkoi kaupankäynti osakkeilla Lontoon pörssissä. 

Helsingin pörssin ensimmäinen liike tehtiin 7. lokakuuta 1912. Vuonna 2003 Helsinki Stock Exchange (HEX) fuusioitui ruotsalaisen OM:n kanssa OMX (Aktiebolaget Optionsmäklarna) -konserniksi. Vuonna 2007 yhdysvaltalainen Nasdaq hankki OMX-konsernin ja Helsingin pörssistä tuli osa Nasdaq OMX Groupin pörssejä.

Kaupankäynti on julkista eli tehtyjen kauppojen määrät, hinnat ja välittäjät ovat julkisia. Pörssissä noteeratuille hyödykkeille määräytyy pörssikurssi kysynnän ja tarjonnan mukaan. Kaupankäynti pörssissä perustuu välittäjien pörssiin toimittamiin asiakkaidensa osto- ja myyntitoimeksiantoihin. 

Pörssin toimintaa säätelee lainsäädäntö, joka määrittelee muun muassa pörssinoteeratuille yrityksille velvollisuuksia.

## Erilaisia pörssejä

Useimmiten pörssillä viitataan arvopaperipörssiin, jossa käydään kauppaa pörssiyhtiöiden osakkeilla. Pörssinoteeratut yritykset ovat yleensä suuryrityksiä, joita virallisemmin tässä yhteydessä kutsutaan listayhtiöiksi.

Pörssikauppaa käydään myös muilla rahoitusinstrumenteilla tai hyödykkeillä (niin sanottu raaka-ainepörssi). Pörssejä ovat arvopaperipörssien lisäksi muun muassa sähköpörssi, öljypörssi ja turkispörssi.

## Suurimmat pörssit
Suurimmat pörssit (nykyiset 20 suurinta markkina-arvolla ja yli 1 biljoonan Yhdysvaltain dollarin markkina-arvo) pörssiyhtiöiden liikkeeseen lasketuista osakkeista:

## Katso myös
* Euronext
* Finanssivallankumous
* Hallintarekisteri
* Nord Pool
* Pörssiromahdus
* Yleisindeksi
* Blokkikauppa

## Lähteet

## Aiheesta muualla

* Pörssisäätiö: Suomen arvopaperimarkkinoiden puitteet 
* SVnet – Maailman pörssit maanosittain
PTS-DOS

**PTS-DOS** on venäläisen PhysTechSoftin kehittämä MS-DOS-yhteensopiva käyttöjärjestelmä. Nykyisin omaa versiotaan PTS-DOS:sta kehittää myös joidenkin entisten PhysTechSoftin ohjelmoijien perustama saksalainen Paragon GmbH.

PTS-DOSista on olemassa ainakin versiot *Paragon DOS Pro 2000* ja *PTS-DOS 2000*. PhysTechSoft jatkoi PTS-DOS:n kehittämistä ja julkaisi lopulta version *PTS-DOS 32*:n, joka on 32-bittinen DOS.

## Aiheesta muualla
* PhysTechSoftin kotisivut
* Paragon GmbH:n kotisivut
* Epävirallinen PTS-DOS FAQ
Kesäpäivä Kangasalla

**Kesäpäivä Kangasalla** (ruotsinkielinen alkuperäisnimi *En sommardag i Kangasala*), jota joskus kutsutaan ensimmäisen säkeensä mukaan nimellä **Mä oksalla ylimmällä**, on Zacharias Topeliuksen 1853 kirjoittama runo ja osa Sylvian laulut -sarjaa. Runosta on kaksikin käännöstä suomeksi, yleisemmin käytetty P. J. Hannikaisen (1854–1924) käännös ja harvinaisempi Otto Mannisen (1872–1950) käännös.

Gabriel Linsén sävelsi runon lauluksi 1864. ”Kesäpäivä Kangasalla” nimettiin Pirkanmaan maakuntalauluksi 1995 ja sitä lauletaan kesäisenä kotiseutulauluna Kangasalla. Laulu tunnetaan ympäri Suomea, sillä se on ollut vanhastaan yksi suosituimpia koululauluja. Lauluversioissa on yleensä mukana vain runon ensimmäinen, viides ja kuudes säkeistö. Laulu on myös soitinteoksena tunnettu Oskar Merikannon pianoimprovisaationa.

Laulussa esiintyviä paikkoja ovat muun muassa Längelmävesi- sekä Roine-nimiset järvet ja Harjulan seljänne. Huomattavaa on, että ruotsinkielisessä versiossa laulun paikka on Haralan harju, josta näkyy Vesijärvi. Suomenkielinen versio sijoittuu jommallekummalle Längelmävettä ja Roinetta erottavista harjuista, Keisarinharjulle tai Vehoniemenharjulle.

”Kesäpäivä Kangasalla” on levytetty useaan otteeseen. Laulettuja levytyksiä ovat tehneet muun muassa tamperelainen Nekalan tyttökuoro ja yksinlauluna Mauno Kuusisto sekä pianolla Eero Heinonen ja Izumi Tateno.

## Lähteet

* 

### Viitteet

## Aiheesta muualla

* 
* Sylvias visor. 3. Sylvia har sett Sicilien och Egypten och finner dock Finland så skönt alkuperäisteos ruotsiksi, topelius.sls.fi
Kansainvälinen Jääkiekkoliitto

**Kansainvälinen Jääkiekkoliitto** eli **IIHF** (, , ) on jääkiekon kattojärjestö, joka hallinnoi jääkiekon maailmanmestaruuskilpailuja ja järjestää jääkiekon osalta olympialaiset yhteistyössä NHL:n kanssa. Liiton tehtävänä on ylläpitää jääkiekon maailmanrankingia.

IIHF perustettiin vuonna 1908, ja sen päämaja sijaitsee Zürichissä, Sveitsissä. Aikoinaan liittoa ei perustettu sen takia, että laji olisi ollut suuri, vaan sen takia, että se oli pieni ja sitä oli määrä kehittää. Jääkiekko on yksi ensimmäisistä urheilulajeista, jolle on perustettu oma kansainvälinen liitto ja omat kansainväliset turnaukset.

Kansainvälisen Jääkiekkoliiton puheenjohtajana on toiminut syyskuusta 2021 lähtien kanadalais-ranskalainen Luc Tardif.

IIHF:n lajivalikoimaan kuuluu myös rullakiekko, jonka maailmanmestaruuskilpailut se järjestää vuosittain.

## Kansainvälisen Jääkiekkoliiton järjestämiä turnauksia
### Nykyiset turnaukset
* Jääkiekon olympiaturnaus (vuodesta 1920)
* Miesten maailmanmestaruuskilpailut (vuodesta 1920)
* Naisten maailmanmestaruuskilpailut (vuodesta 1990)
* Nuorten maailmanmestaruuskilpailut (vuodesta 1977)
* Alle 18-vuotiaiden maailmanmestaruuskilpailut (vuodesta 1999)
* Nuorten naisten maailmanmestaruuskilpailut (vuodesta 2008)
* Maailmancup (vuodesta 1996)
* Continental Cup (vuodesta 1997)
* Champions Hockey League (vuodesta 2014)

### Entiset turnaukset
* Euroopan-mestaruuskilpailut (1910–1991)
* Kansainvälisen Jääkiekkoliiton mestaruuskilpailut (1912–1914)
* Naisten Euroopan-mestaruuskilpailut (1989–1996)
* Alle 18-vuotiaiden Euroopan-mestaruuskilpailut (1977–1998)
* Thayer Tutt Trophy (1980–1988)
* Mestarien liiga (2008)
* Victoria Cup  (2008–2009)

## Puheenjohtajat

## Kuvagalleria

Kuva:IIHF Headquarter Zurich.JPG|IIHF:n päämaja Zürichissä, Sveitsissä.
Kuva:IIHF Member Nations.png|IIHF:n jäsenmaat
Kuva:Iihf statutes.jpg|IIHF:n perustamispöytäkirja
Kuva:Arena Riga CAN-CZE-2006-05-14.JPG|IIHF järjestää vuosittain maailmanmestaruusturnauksen. 
Kuva:Latvia-Slovakia handshakes.jpg|IIHF järjestää Kansainvälisen olympiakomitean kanssa myös olympialaisten jääkiekkoturnauksen. 


## Katso myös
* IIHF Hall of Fame
* Luettelo jääkiekkoliigoista

## Lähteet

## Aiheesta muualla
Avco Cup

**Avco Cup** (myös **Avco World Trophy**) oli WHA-liigan mestaruuspalkinto, jonka voitti pudotuspelien voittaja.

Avco Cupin voittajat:
* 1972–73 New England Whalers (myöhemmin Hartford Whalers)
* 1973–74 Houston Aeros
* 1974–75 Houston Aeros
* 1975–76 Winnipeg Jets
* 1976–77 Quebec Nordiques
* 1977–78 Winnipeg Jets
* 1978–79 Winnipeg Jets

Kolme suomalaista on voittanut Avco Cupin: Heikki Riihiranta, Markus Mattsson ja Veli-Pekka Ketola.
Luettelo Helsingin pörssissä noteeratuista yhtiöistä

Tämä on **luettelo [[Helsingin pörssi]]ssä noteeratuista [[pörssiyhtiö]]istä**. Yhtiöt on luokiteltu pörssin toimialaluokituksen mukaisesti. Lisäksi yhtiöt jaettu pörssin luokituksen mukaisesti markkina-arvoltaan suuriin (yli 1&nbsp;mrd.&nbsp;€), keskisuuriin (yli 150&nbsp;milj.&nbsp;€) ja pieniin (alle 150&nbsp;milj.&nbsp;€).

Pääosa Helsingin pörssissä noteeratuista yhtiöistä on suomalaisia, mutta joukossa on myös ruotsalaisia yhtiötä kuten SSAB ja Telia Company sekä yksi virolainen yhtiö, Tallink Grupp.

## Yhtiöt

Lähteet: 

## Katso myös
* First North -noteeratut suomalaisyritykset

## Lähteet

## Aiheesta muualla
* Nasdaq Nordic: Kaikki listatut yhtiöt 
* Pörssitieto: Kaikki entiset pörssiyhtiöt
Atria Suomi

**Atria Suomi Oy** on Atria Oyj:n tytäryhtiö, joka vastaa konsernin kotimaan toiminnoista. Yritys kehittää, valmistaa ja markkinoi suomalaiseen lihantuotantoon pohjautuen lähinnä lihaa, liha-pohjaisia valmisteita ja ruokia sekä niihin liittyviä palveluita.

Atrian tuotantolaitokset sijaitsevat Seinäjoella, Kuopiossa, Forssassa, Kauhajoella ja Karkkilassa. Kuopiossa toiminta loppui syksyllä 2013. Lisäksi yrityksellä on asiakaspalvelukeskus ja muita toimistotiloja Seinäjoella ja myyntikonttorit Tampereella ja Helsingissä. Atrian ruokatehdas sijaitsee Seinäjoen Nurmossa ja salaattitehdas Forssassa. Muut tehtaat ovat teurastamoja. Vuonna 2013 avattu Kauhajoen teurastamo kuului tuolloin Euroopan kymmenen suurimman teurastamon joukkoon.

Atria Suomen toimitusjohtaja on Mika Ala-Fossi.

## Lähteet

## Aiheesta muualla
* Atria Suomi
Malmin lentokenttä

**Malmin lentokenttä** () on Malmin kaupunginosaan ja peruspiiriin kuuluva osa-alue Koillis-Helsingissä. Asuinalueen nimi tulee alueella olevasta 1936 valmistuneesta Malmin lentoasemasta. Alue sijaitsee pääradan varrella sijaitsevan Tapanilan itäpuolella ja Lahdenväylän pohjoispuolella. Lentoaseman lisäksi siihen kuuluvat myös sen länsipuolella olevat pientaloalue Sunnuntaipalstat sekä Fallkulla kartanoineen ja kerrostaloalueineen.

Alueen naapurikaupunginosia ovat Ala-Malmi kentän etelä- ja länsipuolella, Tapanila ja Puistola alueen pohjoispuolella sekä työpaikka-alueena toimivat Tattarisuo ja Tattariharju alueen itäsivustalla. Lisäksi vieressä on Kivikon kaupunginosa Lahdenväylän itäpuolella. 

Malmin lentokenttä liitettiin muun Malmin yhteydessä Helsinkiin vuoden 1946 alueliitoksessa.

## Väestö ja palvelut
Malmin lentokentän osa-alueen maapinta-ala on 2,25 neliökilometriä ja asukasluku on 2&nbsp;134 henkeä (31.12.2024). Työpaikkoja alue tarjosi 399 henkilölle (31.12.2022). Malmin lentokentän palvelutarjonta kunnallisten peruspalvelujen osalta on vähäistä. Alueella sijaitsee lähinnä nuorisotila. Muiden palvelujen, kuten päiväkotien, koulujen, terveyspalvelujen ja kirjaston, osalta lentokenttäläiset joutuvat kääntymään erityisesti Tapanilan ja Ala-Malmin palvelutarjonnan puoleen.  
 
## Asuinrakentaminen

Alueen tulevaisuudesta, erityisesti alueen keskeisimmän toiminnan eli Helsinki-Malmin lentoaseman lentotoiminnan jatkumisesta ja vastaavasti asuntorakentamisen lisäämisestä, on käyty vuosien varrella kiivaita keskusteluja. 

Alueen kaavoitus ja muu suunnittelu olivat jo pitkällä, kun Helsingissä ehdokkaana olleen toimitusministeri Kimmo Tiilikaisen johtama ympäristöministeriö palautti lentoaseman rakennussuojeluasian huhtikuussa 2019 viikkoa ennen vaaleja valmisteluun, ja suunnitelmat menivät jäihin. *Helsingin Sanomien* toimittaja Lari Malmberg pohtii artikkelin kommenttiosuudessaan, oliko kyseessä ”vaalitemppu, jolla kosiskellaan kentän puolustajia”. Nallenrinne-nimisen alueen katujen rakentaminen alkoi joulukuussa 2024 ja asuinrakentamisen siellä on tarkoitus alkaa vuoden 2025 loppupuolella. Nallenrinteeseen, joka sijaitsee Malminkentän eteläosassa Tattariharjuntien varrella, rakennetaan asuntoja noin 2 800 asukkaalle, lähipalveluja sekä päiväkoti. Keskeiseksi julkisen liikenteen yhteydeksi vanhan lentokentän alueelle on kaavailtu Viikin–Malmin pikaraitiotietä.

Malmin lentokentän suunnittelualueesta käytetään suunnittelun aikana nimeä ”Malminkenttä”.

## Lähteet

## Aiheesta muualla
  
* Malmin palvelut Opas 2006. 
* Malmin lentoaseman ystävät ry
* malmiairport.fi
Komplementti

**Komplementti** sanana tarkoittaa *täydentävä* ja tarkoittaa kohdetta, joka tekee viitatun kohteen kokonaiseksi tai täydelliseksi.
* Joukko-opissa: **[[Komplementti (joukko-oppi)|komplementtijoukko]]** tarkoittaa alkuperäisen joukon ulkopuolista aluetta.
* Geometriassa kulma ja sen komplementtikulma muodostavat yhdessä suoran kulman.
* Tietotekniikassa komplementti on tapa esittää negatiivisia lukuja.
* Biologiassa komplementti on liukoisten proteiinien muodostama järjestelmä, joka tuhoaa vieraita soluja.
* Taloustieteessä hyödykkeet ovat komplementteja, jos ne täydentävät toisiaan.
* Kielitieteessä komplementilla tarkoitetaan määritettä. 
* Väriopissa värin komplementtiväri tarkoittaa samaa, kuin sen vastaväri. Yhdistettäessä värin vaikutelma häviää ja lähestytään harmaata.
Saunalahti

**Saunalahti** voi tarkoittaa:

* Saunalahti, kaupunginosa Espoossa
* Saunalahti, kaupunginosa Viipurissa
* Saunalahti Group, entinen suomalainen pörssiyhtiö
* Teleoperaattori Elisan kuluttajabrändi

Saunalahti on myös usean **vesistön** nimi:
* Saunalahti, lahti Viipurissa
* Saunalahti, lahti Helsingissä Seurasaarenselän ja Pikku Huopalahden välissä
* Saunalahti, lahti Helsingissä Vanhankaupunginselässä Herttoniemen lähellä
* Saunalahti, lahti Helsingissä Villasaarenselän eteläosassa, Jollaksessa

Näiden lisäksi Suomen kartalta löytyy satoja muita Saunalahti-nimisiä Vakaveden osia.
Deus Ex

**Deus Ex** on Ion Stormin kehittämä toimintaroolipeli, jonka on julkaissut Eidos Interactive ja Aspyr. Peli on julkaistu vuonna  Mac OS:lle ja Windowsille sekä myöhemmin PlayStation 2:lle nimellä *Deus Ex: The Conspiracy*.

Deus Exiä pidetään yhtenä parhaista videopeleistä.

## Pelaaminen
Pelissä on julkaisuajankohtaansa nähden poikkeuksellisen suuret mahdollisuudet valita etenemistapansa. Samat tehtävät voidaan suorittaa joko toiminnallisena ammuskeluna tai varovaisena hiiviskelynä. Pelaaja voi muun muassa päättää tappaako, tainnuttaako, hämääkö tai kiertääkö vihollisensa. Vain harvassa tehtävässä on määrätty etenemistapa ja monissa on useita ratkaisuja. 

## Juoni

Pelin tapahtumat sijoittuvat vuoteen 2052, jolloin maailman tilanne on ajautunut entistä huonompaan suuntaan, ja Harmaaksi surmaksi kutsuttu virus on tarttunut moniin ihmisiin. Virukseen on jo valmistettu lääke nimeltään Ambrosia, mutta se on erittäin kallista ja vain vaikutusvaltaisilla ja rikkailla henkilöillä on mahdollisuus saada sitä. Tämän seurauksena terroristijärjestö NSF (National Secessionist Forces) on asettunut valtiovaltaa vastaan ja sen tavoitteena on lääkeannosten varastaminen ja kuljettaminen siviileille väkivaltaisin ottein. Pelin ensimmäisenä vihollisena esitetäänkin NSF, jota vastaan Yhdistyneiden kansakuntien terrorisminvastaisen yksikön UNATCO:n (The United Nations Anti-Terrorist Coalition) agentti JC Denton lähetetään. 

Pelissä tapahtuu kuitenkin juonenkäänne, jonka seurauksena peli keskittyy salaliittoteorioihin ja Harmaan surman parantamiseen, jossa aiemmin esitetyt käsitteet muuttavat merkitystään, ja peli saa kokonaan uuden päätavoitteen.

## Vastaanotto
IGN antoi pelille arvosanaksi 9.4/10 arvostelussaan.

## Lähteet

## Aiheesta muualla
* 
*
Jouko Laxell

**Jouko Ilmari Laxell** (s. 15. syyskuuta 1947 Kisko) on suomalainen kiinteistöalan yrittäjä ja poliitikko. Hän toimi Kokoomuksen kansanedustajana vuosina 2004–2011. Laxell nousi eduskuntaan Ville Itälän siirryttyä Euroopan parlamentin jäseneksi 20. heinäkuuta 2004 oltuaan sitä ennen Itälän varaedustaja vuodesta 2003. Hänet valittiin toiselle kaudelle (2007–2011) vuoden 2007 eduskuntavaaleissa. Vuoden 2011 vaaleissa hän ei enää ollut ehdolla.

Hän on toiminut vuoden 2004 syksystä eduskunnan ympäristövaliokunnan jäsenenä ja suuren valiokunnan varajäsenenä. Kevään 2006 hän oli myös talousvaliokunnan jäsenenä.

Laxell on Salon yrittäjien varapuheenjohtaja ja Varsinais-Suomen yrittäjien hallituksen jäsen. Laxell oli 1970-luvun lopussa perustamassa Tekniset-ketjua ja toimi Kodin Tekniset ry:n hallituksessa 1980-luvun alkuun. Laxell on Salon Seudun Puhelin Oy:n ja Salon Seudun Osuuspankin hallintoneuvostojen jäsen. Laxell toimi 30 vuotta Kodinkonealan kauppiaana Salossa (Radio-Laxell Oy 1972–2002). 

Laxell on Varsinais-Suomen liiton jäsen, Salon kaupunginvaltuuston jäsen (2000–), Salo-Uskela-seurakunnan kirkkovaltuuston jäsen (2002–), Muurlan opiston johtokunnan jäsen ja Suomen Nyrkkeilyliiton hallituksen jäsen.

Laxell avioitui Anna-Marja Laxellin kanssa 1983. Heillä on kaksi lasta.

## Aiheesta muualla
* 
* Jouko Laxellin www-sivut
Newcastlen tauti

**Newcastlen tauti** on linnuilla esiintyvä tauti, jonka aiheuttaja on paramyksovirus-1. Tauti on Maailman eläintautijärjestön A-listalla. Tauti ei tartu ihmiseen eikä muihin nisäkkäisiin.

Esiintymispaikalla oleva siipikarja teurastetaan. Taudin esiintymispaikka eristetään vähintään kolmeksi viikoksi, jonka aikana tilat desinfioidaan.

Suomessa tautia on tavattu
*1996 Oulun yliopiston lintutarhalla ja Helsingissä (Korkeasaari).
* 20. heinäkuuta 2004 luvialaisella kalkkunatarhalla.
* 16. kesäkuuta 2008 Porvoossa kyyhkysillä.
* Alkuvuonna 2009 Turussa ja Raisiossa kaupunkilinnuilla.
* Toukokuussa 2012 Karkkilassa ja Espoossa viestikyyhkysillä.
* Marraskuussa 2021 Mikkelissä kesykyyhkysillä
Suomi-rock

**Suomi-rock** (eli **suomalaisen rock-musiikin kehitys Elviksen kuoleman jälkeen**) on suomalaisen Poko Rekords -levy-yhtiön 12-osainen kokoelmalevysarja. Kokoelmat sisältävät suomirock-hittejä vuosilta 1978–1989. Jokaiselle vuodelle on yksi levy. Sarjan kaikki osat julkaistiin samana päivänä 26. syyskuuta 1994.

## Sarjan kokoelmat

* *[[Suomi-rock ’78]]*
* *[[Suomi-rock ’79]]*
* *[[Suomi-rock ’80]]*
* *[[Suomi-rock ’81]]*
* *[[Suomi-rock ’82]]*
* *[[Suomi-rock ’83]]*
* *[[Suomi-rock ’84]]*
* *[[Suomi-rock ’85]]*
* *[[Suomi-rock ’86]]*
* *[[Suomi-rock ’87]]*
* *[[Suomi-rock ’88]]*
* *[[Suomi-rock ’89]]*
Kari Nylander

**Kari Mikael Nylander** (s. 19. lokakuuta 1971 Suomussalmi) on suomalainen muusikko, joka on Zen Cafén basisti. Nylander on Sovio-Soveliuksen laivanvarustajasuvun jälkeläinen.

Nylander asui lapsuutensa ja osan nuoruuttaan Raahessa. Vuonna 1989 hän muutti Raahesta Turkuun, jossa hän perusti Zen Cafén kahden muun raahelaisen kanssa vuonna 1992. Nimi Zen Café on Nylanderin keksimä. Yhtye on toiminut alkuvaihdensa jälkeen kokoonpanolla Samuli Putro laulu-kitara, Nylander basso ja Pete Parkkonen rummut. Yhtye on ollut ennalta määrittelemättömän mittaisella tauolla vuodesta 2008.

Nylander opiskeli Espoon Terveydenhoitoalan oppilaitoksessa ja valmistui mielenterveyshoitajaksi.

## Lähteet

## Aiheesta muualla
*Kari Nylanderin haastattelu Kaleva-lehdessä
Kansainvälinen televiestintäliitto

**Kansainvälinen televiestintäliitto** (, lyhenne **ITU**, , **UIT**, alkuperäinen nimi *International Telegraph Union*) on YK:n alainen televiestintäverkkoja ja -palveluja kansainvälisesti koordinoiva järjestö. ITU:n päätehtäviä ovat standardointi, radiotaajuuksien jakaminen ja puhelinverkkojen yhteyskäytäntöjen organisointi maiden välillä siten, että ulkomaanpuhelut ovat mahdollisia.

## Organisaatio ja toiminta

ITU:n päämaja on Genevessä Sveitsissä. ITU:n pääsihteeri 1. tammikuuta 2007 alkaen on malilainen Hamadoun Touré.

ITU:n organisaatio jakautuu kolmeen sektoriin:
* ITU-T televiestintäsektori (entinen CCITT)
* ITU-R radioviestintäsektori (entinen CCIR)
* ITU-D kehityssektori

ITU:n päätökset valmistellaan ja tehdään lukuisissa työ- ja tutkimusryhmissä sekä alueellisissa ja maailmanlaajuisissa kokouksissa, kuten radiokonferensseissa
* World Radiocommunications Conference (WRC)
* World Administrative Radio Conference (WARC)

ITU toimii myös YK:n tietoyhteiskuntahuippukokouksen (World Summit on the Information Society, WSIS) sihteeristönä.

Lähes kaikki maailman maat ovat ITU:n jäseniä (YK:n jäsenmaista vain Palau ei kuulu ITU:un). Myös alan yritykset ja organisaatiot voivat liittyä ITU:n jäseniksi. Näitä yksityisjäseniä ITU:lla on yli 500.

## Historia

Lennättimen historian alkuvuosina eri maissa käytettiin eri lennätinjärjestelmiä. Raja-asemilla sähkösanomat jouduttiin ottamaan vastaan paperille ja lähettämään uudelleen toisessa verkossa. Näiden hankaluuksien välttämiseksi tehtiin vähitellen sopimuksia yhteysjärjestelyistä, aluksi kahdenvälisinä ja sitten alueellisesti. Keväällä 1865 20 eurooppalaisen valtion kesken laadittiin ensimmäinen kansainvälinen lennätinsopimus ja perustettiin Kansainvälinen lennätinliitto (International Telegraph Union, ITU).

ITU alkoi laatia kansainvälistä säännöstöä puhelimelle 1885. Ensimmäinen radiokonferenssi pidettiin Berliinissä 1906. 1920-luvulla perustettiin koordinaatio- ja standardointikomiteat puhelin- (CCIF), lennätin- (CCIT) ja radioviestinnän (CCIR) aloille. Vuoden 1927 radiokonferenssissa sovittiin radiotaajuuksien jaosta eri käyttäjäryhmien kesken.

ITU:n nimi vaihtui Kansainväliseksi televiestintäliitoksi vuoden 1934 alussa järjestön vastuualueen laajentumista kuvaten. Vuonna 1947 ITU:sta tuli YK:n erityisjärjestö.

Vuonna 1956 CCIF ja CCIT yhdistettiin CCITT:ksi. ITU:n nykyinen sektoriorganisaatio muotoiltiin 1992.

ITU on järjestänyt lukuisia radiokonferensseja 1903-2019. 

Vuonna 2007 ITU julkaisi standardeja (*ITU-T suosituksia*) ilmaiseksi verkossa tavoitteena pienentää "standardointikuilua" niiden maiden välillä, joilla on resursseja tavoitella standardointeja ja niiden joilla ei ole.

## Pääjohtajat ja pääsihteerit

## Lähteet

## Aiheesta muualla

* ITU:n kotisivut